Гусев, Иван Алексеевич (Сабанцеле)

Гусев Иван Алексеевич (1922 якшамковонь 15 чи Сабанцеле — 1943 медьковонь 12 чи Курск ёнксонь Прохоровка буесэ) — эрзянь цёра, Ине Ойнань улиця, лейтенант, васенце танконь таранонь теиця Курскоень тюремасонть  Красная Армия // Танковый таран — оружие смелых , Советэнь Союзонь Мараля ()Юбилейные даты 2012 года с неустановленным числом и месяцем / М-во культуры и туризма РМ, Нац. б-ка им. А. С. Пушкина РМ. – Саранск, 2011. – 144 с. стр.8 (1943 ие). 

 Эрямопингезэ 
Чачсь 1922 иень якшамковонь 15 чистэ Отяжбуень эрзянь  Сабанцеле велесэ, Мордовиянь АССР. 1929 иестэ кармась тонавтнеме Сабанцелень сисем иень школасо, конанть прядызе 1936 иестэ. 1936—1940 иетнестэ кармась тонавтнеме Ицялобуень педучилищасо. 1941 иень сёксестэ сонзэ кучизь тонавтнеме Камышинэнь танконь училищав. 1943 иень панжиковсто саезь сон 181-це танконь бригадасо. Эрзянь церась ульнесь апелиця, ёжов, кеме. 181 танконь бригадась се шкасто ульнесь кучозь Воронежень ёнксонь Россошь ошов. Гусев Лейтенантось куроксто невтизе прянзо паро ёндо, кармась чарькодеме максозь сонензэ техникасонть.

 Ине тев, подвиг 
1943 иень медьковонь 12 чистэ Курск ёнксонь  Прохоровка буень «Октябрский» совхозонть маласо стака танконь тюрема шкасто  Гусев И. А. лейтенантонь «Т-34» танконь экипажось тейсь Ине тев, подвиг. Тюремасо сынь яжасть кавто «Тигр» танкт, нардасть 3 леднема таркат, чавсть ламо немецень солдатт ды офицерт  otvoyna.ru // Забытые герои первого танкового тарана .

Зярдо «Тиградонть» кирвазсь Гусевень танкозо, Скрипкин капитанонть танксо пек ранизь. Гусев И. А. мерсь  Николаевнень ды Зыряновнень таргамс комбатонть машинасто ды кекшемс лашмос. «Тигрась» арсесь таго ледемс ды чавомс весень. Сестэ эрзянь цёрась мерсь ялгатнень туртов «Таранс!». Эсест эрямонь максозь сынь ванстызь ялгаст эрямонть Патриоты Мордовии// Танки

 Тешкс 
Тешкстазь Ине войнань I степенень Орденсэ (1995 и.)Министерство обороны Российской Федерации // Гусев Иван Алексеевич

 Сонзэ лемсэ 
Сабанцелень школасо Ине тюремань музеесь кандтни И. А. Гусевень лемензэ.

Иван Гусевень лемсэ эрьва иестэ Сабанцелесэ тейневи пелькстамонь турнир (сокст, чийнемат, бороцямот)«Известий Мордовии» // Турнир памяти героя-танкиста Ивана Гусева прошел на его родине в селе Сабанчеево .

 Литературась
 Бурнайкин, И. Танковый таран / И. Бурнайкин // Этих дней не смолкнет слава…: очерки, статьи, воспоминания, фотодокументы о Великой Отечественной войне. — Саранск, 2002. — С. 327—332.
 Заварюхин В.Ю. Мейсэ чумозо Иван Гусевень? // «Сятко» – № 4. – Саранск, 2010. – С. 119–123.
 Заварюхин В.Ю. Танковый таран экипажа Ивана Гусева // ЭПНИ «Studium». – Саранск. – 2011. – № 1
 Заварюхин В.Ю., Заварюхина Е.В. Бессмертный подвиг Ивана Гусева // «Эрзянь правда». – 2011. – № 17 (13952). – 5 мая. – С. 6.
 Заварюхин В.Ю. Бессмертный подвиг // «Сельская газета». – 2011. – № 34 (563). – 24 авг. – С. 4.
 Заварюхин В.Ю. Ине Отечественной войнань танконь васенце таранось // Тиринь ёнкс… – Саранск, 2012. – С. 15–18.

Category:Эрзянь Ине ломанть
Г
Г